ბულაჩაური

ბულაჩაური — სოფელი საქართველოში, დუშეთის მუნიციპალიტეტში, (ჭოპორტის თემი). მდებარეობს მდინარე არაგვის მარცხენა ნაპირზე. ზღვის დონიდან 680 მეტრზე, დუშეთიდან დაშორებულია 18 კილომეტრით.

 ისტორია 
შუა საუკუნეებში ბულაჩაურზე გადიოდა ე. წ. „ცხვრის გზა“, ამ გზით გუდამაყრის ცხვარ-ძროხა ფშავ-ხევსურეთიდან საზამთროდ შირაქში გადაყავდათ. XVIII-XIX საუკუნეებში სოფელი თავად ხიმშიაშვილებს ეკუთვნოდათ, ამავე საუკუნეებში დაიწყო სოფელში მთიელთა ჩამოსახლება. კავთისხევიდან ჯერ ლაფანაანთკარში, ხოლო შემდეგ ბულაჩაურში ჩამოსახლებულან კავთელიშვილები, რომელთაც აქ მთიელთა კავთის წმ. გიორგის სალოცავი აუგიათ. ხანდოს ხეობიდან გადმოსახლებულან გვრიტიშვილები.

 დემოგრაფია 
2014 წლის აღწერის მონაცემებით სოფელში ცხოვრობს 546 ადამიანი.

 აღწერის წელი  მოსახლეობა 1907 124 1911  99   2002  631 2014  546 

 ლიტერატურა 

 სქოლიო 

კატეგორია:დუშეთის მუნიციპალიტეტის სოფლები